id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms en id nl id id pl id id id id ms ms ms ms ms id ms id id id id id ms id id id id id id id id ms ms id id ms id ms id ja id id ms ms id id id en ms ms en en en en en en id id ms id ms en id id jv ms id id it es id id en id ms ms ms ms ms ms
Kaki Gatal Diabetes, Apakah Bezanya Dengan Gatal Biasa?
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Selalu Garu Kaki Sampai Berair Pada Waktu Malam? Eh, Bahaya, Mungkin Tanda Diabetes!
Ditulis oleh Fatin Zahra Disemak pada 20/07/2022
Disemak secara perubatan oleh Dr. Ahmad Wazir Aiman
Jika anda menghidap diabetes, anda pasti tahu bahawa penyakit ini boleh menyebabkan masalah jantung, buah pinggang dan saraf. Namun tahukah anda, penyakit ini juga boleh menyebabkan kaki gatal diabetes? Gatal kaki diabetes merupakan salah satu simptom yang lazim diabaikan kerana ramai orang yang menganggap kegatalan yang dialami merupakan perkara biasa.
Hampir 97% penghidap diabetes mengalami kegatalan. Malah, kulit mereka juga lebih kering daripada biasa dan berisiko tinggi mengalami jangkitan.
Simptom gatal-gatal ini boleh berlaku pada bila-bila masa. Dalam sesetengah kes, kaki gatal diabetes merupakan simptom terawal yang menandakan anda menghidap kencing manis.
Menurut American Diabetes Association (ADA), kadar gula dalam darah yang tinggi dalam kalangan pesakit diabetes boleh meningkatkan risiko jangkitan. Malah, jangkitan ini boleh berpunca daripada kulat, yis atau bakteria.
Namun, ada juga penyakit kulit yang hanya berlaku kepada pesakit diabetes seperti dermopati diabetik dan xanthomatosis.
1 daripada 3 penghidap diabetes akan mengalami simptom gatal-gatal disebabkan penyakit tertentu. Bukan itu sahaja, mereka juga berisiko mengalami kegatalan disebabkan masalah peredaran darah, sekali gus membuatkan mereka asyik menggaru kawasan kaki.
Gatal kaki diabetes berbeza dengan kegatalan biasa. Hendak tahu apa bezanya? Jom ikuti penerangan kami dalam artikel di bawah.
Kaki gatal diabetes, mengapa ia berlaku?
Diabetes boleh menyebabkan badan kita mengalami dehidrasi. Disebabkan pesakit akan membuang air dengan kerap, kulit akan menjadi kering dan gatal-gatal. Malah, simptom ini juga boleh mengganggu kehidupan pesakit diabetes dan menyebabkan mereka tidak lena tidur malam.
Namun, gatal kaki diabetes selalunya berkait rapat dengan masalah peredaran darah. Selalunya, pesakit akan alami kegatalan di kawasan betis ke bawah.
Jika anda sering alami masalah ini, penggunaan pelembap mungkin dapat membantu. Jadi, sapukan pelembap secukupnya sebelum tidur.
Selain itu, pesakit juga boleh alami kegatalan disebabkan komplikasi diabetes. Ubat-ubatan tertentu untuk merawat tekanan darah tinggi dan masalah kolesterol juga boleh menyebabkan kegatalan.
Pernahkah anda dengar mengenai kitaran garu-gatal-garu? Seperti namanya, kitaran ini menggambarkan situasi yang berlaku ketika anda menggaru. Anda akan rasa gatal, mula garu dan kemudian kegatalan itu akan jadi semakin teruk. Betul kan?
Setiap kali anda menggaru, kulit yang terluka akan menghasilkan sejenis bahan kimia yang menyebabkan kegatalan tersebut menjadi semakin teruk! Sebab itulah, anda perlu mendapatkan rawatan jika alami kegatalan yang luar biasa.
Diabetes menyebabkan anda lebih terdedah pada jangkitan
Berbeza dengan gatal biasa, pesakit diabetes mungkin alami kegatalan yang luar biasa. Malah, mereka juga lebih mudah terkena jangkitan. Menurut kajian, hampir separuh pesakit akan alami jangkitan kulit dalam hidup mereka.
Luka menggaru dan kulit merekah disebabkan kekeringan memudahkan kemasukan bakteria. Oleh sebab itu, pesakit kencing manis lebih berisiko alami jangkitan seperti karbunkel, folikulitis dan bisul. Bukan itu sahaja, mereka juga lebih terdedah pada jangkitan kulat dan yis!
Oleh sebab itu, pesakit kencing manis perlu melakukan penjagaan tertentu untuk mengelakkan kaki gatal diabetes. Di bawah, kami senaraikan beberapa langkah yang mungkin dapat membantu.
Kaki Bengkak Kerana Diabetes? Cuba 5 Petua Ini Untuk Surutkan Bengkak Anda!
Kenali 10 Jenis Ruam Kulit Lazim Berlaku Kepada Pesakit Diabetes, Semak Di Sini!
Kaki gatal diabetes – Petua penjagaan kulit untuk elak kegatalan
Jika anda menghidap diabetes, penjagaan kulit yang betul merupakan komponen yang penting untuk mengelak kaki gatal diabetes. Malah, tip ini juga dapat membantu anda mempunyai kulit yang lembut, mulus dan bebas jangkitan. Antaranya:
Pastikan kadar gula dalam darah pada paras normal. Dengan cara ini, badan anda termasuklah kulit akan mendapat manfaat.
Mandi air suam dan gunakan sabun berpelembap. Kemudian, lap badan seperti biasa, terutamanya di kawasan ketiak dan antara jari kaki.
Gunakan pelembap lembut sebelum tidur. Dapatkan rekomendasi doktor jika anda tidak pasti jenama apa yang sesuai untuk mengelakkan kegatalan.
Kalau boleh, elakkan menggaru. Menggaru bukan sahaja boleh menyebabkan kulit terluka dan berparut, malahan mendatangkan jangkitan.
Basuh luka segera dengan sabun dan air suam. Gunakan krim antibiotik. Jika luka tersebut teruk dan dalam, jumpa doktor serta-merta untuk rawatan. Luka yang tidak dirawat boleh membawa mudarat kepada pesakit diabetes.
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
10 Reasons Your Skin Itches Uncontrollably And How To Get Relief. https://www.aad.org/public/everyday-care/itchy-skin/itch-relief/relieve-uncontrollably-itchy-skin. Accessed on May 31, 2022.
Diabetes Rash & Other Skin Conditions. https://my.clevelandclinic.org/health/articles/12176-diabetes-skin-conditions. Accessed on May 31, 2022.
Diabetes: The itchy sign that could be signalling the condition – ‘visit your GP’. https://www.express.co.uk/life-style/health/1581987/diabetes-symptoms-itchy-skin-itching-around-penis-vagina-sign. Accessed on May 31, 2022.
Does Diabetes Make You Itch? https://www.diabetesselfmanagement.com/blog/diabetes-make-itch/. Accessed on May 31, 2022.
Itch in diabetes: a common underestimated problem. https://www.termedia.pl/Itch-in-diabetes-a-common-underestimated-problem,7,38584,1,1.html. Accessed on May 31, 2022.
Itchy Skin and Diabetes. https://www.diabetes.co.uk/diabetes-complications/itchy-skin-and-diabetes.html. Accessed on May 31, 2022.
Suka Makan Roti Tapi Ada Diabetes? Ini 5 Tip Pilih Roti Untuk Kencing Manis
Khasiat Bunga Telang Untuk Orang Diabetes, Bukan Saja Boleh Dijadikan Nasi Kerabu!
Ditulis oleh Fatin Zahra Disemak pada 20/07/2022
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.